มองหาสัญญาณของปัญหา ระบุการใช้กัญชา
ลองคิดว่าเหตุใดคุณถึงเป็นห่วงลูก พวกเขาดูเหมือนมีความรู้สึกที่ต่างไปจากเดิมหรือเปล่า มีการเปลี่ยนแปลงทางอารมณ์แบบหาคำอธิบายไม่ได้ไหม บางทีอาจดูเหมือนลูกทำตัวน่าหวาดหวั่นโดยไม่มีเหตุผล ก็มีทางเป็นไปได้ว่ามีการใช้กัญชา กัญชานั้นเป็นสารออกฤทธิ์ทางจิต มันจะทำปฏิกิริยากับสมองของผู้ใช้ ปรับเปลี่ยนพฤติกรรมการคิดและรู้สึกของเขาเป็นการชั่วคราว การสูบกัญชาสามารถทำให้เกิดความบกพร่องในสมรรถนะของสมองในช่วงที่ยาออกฤทธิ์ ซึ่งจะยิ่งเพิ่มขึ้นตามปริมาณกัญชาที่ได้รับเข้าไป หากคุณคิดว่าลูกอาจจะกำลังอยู่ใต้ฤทธิ์ยา ให้มองหาอาการทางจิตดังต่อไปนี้:  มีปฏิกิริยาตอบสนองช้า ตัดสินใจอะไรไม่ได้ ความจำเลอะเลือน มักจะมีโอกาส “เหม่อลอย” หรือจิตหลุดไปจากการสนทนา มีอาการหวาดระแวงหรือการเชื่อไปเองว่ากำลังตกอยู่ในอันตราย. อาการเช่นว่านี้อาจพบได้ง่ายในรายที่ผู้ใช้มีปัญหาทางจิตอยู่ก่อนหรือมีใจโน้มเอียงไปเช่นนั้นอยู่แล้ว เป็นเรื่องธรรมดาที่คุณต้องห่วงลูกคราววัยรุ่นของตนเอง แต่ก็เป็นเรื่องปกติเช่นกันที่วัยรุ่นจะเกิดการเปลี่ยนอารมณ์อย่างรวดเร็ว หลายครั้งที่การพยายามติดตามอารมณ์ของลูกนั้นดูไม่ต่างจากการนั่งรถไฟเหาะ จึงจำเป็นต้องจดจำไว้ว่าวัยรุ่นนั้นเป็นช่วงที่ต้องผ่านการเปลี่ยนแปลงมากมายทั้งทางร่างกายและจิตใจ การเปลี่ยนพฤติกรรมหรืออารมณ์บางอย่างนั้นเป็นเรื่องปกติ ให้ลองหาข้อมูลหรือขอคำแนะนำจากเพื่อนที่ไว้ใจได้เพื่อช่วยคุณทำความเข้าใจการกระทำของลูกได้ดีขึ้น ถึงแม้ลูกคุณจะไม่ได้แสดงอาการรับรู้ แต่คุณก็คือคนที่สำคัญที่สุดคนหนึ่งในชีวิตเขา ความสัมพันธ์ของคุณบางครั้งจึงเป็นปัจจัยสำคัญที่สุดว่าเหตุใดเขาถึงทำอะไรแบบนั้น ลองถอยห่างออกมาและคิดทบทวนความสัมพันธ์ในแบบมุมมองคนนอก มีอะไรเปลี่ยนแปลงเมื่อไม่นานมานี้หรือไม่ เป็นไปได้ไหมว่าที่ลูกทำแบบนั้นเพื่อตอบโต้เรื่องอะไรที่กำลังเกิดขึ้นในชีวิตคุณ ถึงแม้วัยรุ่นมักจะทำตัวดูสับสน ก็ใช่ว่าทุกการกระทำจะสามารถขีดเส้นว่าเป็นอาการกราดเกรี้ยวทั่วไปของวัยรุ่น ใส่ใจในทุกแง่มุมของชีวิตลูก ในขณะเดียวกันก็เคารพในขอบเขตความเป็นส่วนตัวและความเป็นอิสระของเขา หากสัญญาณทั้งหลายล้วนบ่งชี้ว่าลูกมีสิทธิเล่นยา นั่นถึงค่อยเป็นเวลาที่ต้องมาเป็นกังวล อีกอย่างให้ทำการตรวจสอบด้วยตัวเอง คุณเท่านั้นที่รู้จักลูกดีที่สุด ในใจคุณบอกว่าอย่างไรล่ะ ถึงคุณจะคิดว่าลูกรู้ดีรู้ชั่ว ก็ให้แน่ใจว่าได้ตระหนักในสัญญาณที่เกิดตามความเป็นจริง ถ้าคุณคิดว่าลูกน่าจะแอบสูบกัญชาจริงๆ ก็ได้เวลาเริ่มต้นมองหาหลักฐานกันอย่างเอาจริง ตาแดงนั้นเป็นผลข้างเคียงที่เห็นได้ชัดสุดของกัญชา กัญชานั้นบางครั้งจะทำให้บริเวณตาขาวของผู้สูบเป็นสีแดงหรือสีแดงอมเหลือง นั่นเป็นเพราะกัญชาจะทำให้เส้นเลือดฝอยในดวงตาเกิดการขยาย ยังมีทางเป็นไปได้ด้วยว่าควันกัญชาจะทำให้นัยน์ตาระคายเคืองจนเป็นสีแดงโดยที่ไม่จำเป็นต้องสูบ จำไว้ว่าอย่าเพิ่งด่วนสรุปอะไร ลูกคุณอ่านหนังสือหนังหาจนดึก (หรือเล่นวิดีโอเกม) หรือเปล่า พวกนั้นก็ทำให้ตาแดงเช่นกัน  โปรดสังเกตว่ากัญชายังอาจทำให้ลูกตาดำขยาย (ตาเบิ่งโพลง) ถึงแม้จะยังมีการโต้แย้งและยังไม่เข้าใจดีเท่าปฏิกิริยาการเกิดตาแดงก็ตาม  การมียาหยอดตาแก้การระคายเคือง (อย่างวิซีน เป็นต้น) เก็บไว้อาจเป็นสัญญาณทางอ้อมว่ามีการใช้กัญชา เพราะมันมักถูกใช้ลดอาการตาแดง การใช้กัญชาสามารถทำให้ง่วงซึม นำไปสู่การทำกิจกรรมต่างๆ ลดน้อยลง หากคุณสงสัยในตัวลูกวัยรุ่น ให้นึกห่วงหากเขาใช้เวลาจำนวนมากไปกับการงีบหลับเป็นผักอยู่บนโซฟา เอาแต่เล่นวิดีโอเกมทั้งวัน และไม่อยาก “จะทำอะไร” กระนั้นก็ต้องตระหนักด้วยว่านี่ไม่ใช่เหตุผลเดียวที่วัยรุ่นดูเหมือนจะอยากนอนมากๆ วัยรุ่นหลายคนต้องการเวลานอนสูงกว่าผู้ใหญ่ ถึงผลข้างเคียงของกัญชาที่ให้ผ่อนคลายและอยากเอาแต่นอนอาจฟังดูน่าสนใจ แต่พวกมันยังมีผลต่อการทำหน้าที่ของสมองอย่างความจำ ความเร็วของการตอบสนอง และการคิดวิเคราะห์ ทำให้การใช้กัญชาเป็นอันตรายในสถานการณ์ที่ต้องการความระมัดระวัง (เช่นการขับรถ) เป็นเรื่องที่มีการสังเกตกันมานานแล้วว่าคนที่อยู่ภายใต้ฤทธิ์ของกัญชาดูจะชอบทำอะไรที่งี่เง่ากว่าปกติ เช่น ผู้ใช้มักชอบหัวเราะคิกคักอย่างควบคุมไม่ได้ในเรื่องที่ไม่ได้ชวนขำเอาเสียเลย บางคนยังยากจะทำตัวสงบเสงี่ยมยามอยู่ในสถานการณ์ที่ต้องทำเช่นนั้น ถ้าลูกวัยรุ่นดูไม่สามารถควบคุมอาการพิลึกๆ กัญชาอาจเป็นสาเหตุหลักได้ ทว่าก็เหมือนกับอาการอื่นๆ ของการใช้กัญชา อย่าลืมว่ามันอาจไม่ได้มีสาเหตุนี้อย่างเดียว หากลูกวัยรุ่นเริ่มชื่นชอบวัฒนธรรมการปุ๊น คุณอาจมีทางหาหลักฐานได้จากภาพยนตร์ที่ดู ภาพยนตร์ที่เน้นฉากการเมายาอาจมีส่วนจุดประกายความสนใจของเด็กให้หันมาสูบปุ๊น ตัวอย่างเช่นเรื่อง Dazed and Confused, Friday, และ The Big Lebowski เป็นไปได้ว่าลูกอาจแค่ชอบดูหนังแนวนี้ แต่ถ้าลองชอบดูซ้ำแล้วซ้ำอีก คุณคงต้องมองหาสัญญาณการใช้กัญชาแล้วล่ะ ดูความเปลี่ยนแปลงในรูปแบบการเข้าออกนอกบ้าน การใช้กัญชาจนติดนั้นส่งผลกระทบต่อรูปแบบการนอน ทำให้วัยรุ่นกลายเป็นนอนหลับยาวตอนกลางวันแล้วออกไปคึกได้ตลอดทั้งคืน ถ้าลูกคุณใช้กัญชา คุณอาจสังเกตเห็นความเปลี่ยนแปลงอื่นในรูปแบบพฤติกรรม เช่น จับกลุ่มกับเพื่อนแปลกหน้า ออกไปสถานที่แปลกๆ ออกไปในเวลาที่ผิดปกติ เป็นต้น อย่างไรก็ตาม มันสำคัญมากที่จะต้องไม่กล่าวหาลอยๆ ว่าแอบใช้กัญชาเพียงเพราะลูกมีตารางเวลาแปลกๆ หรือไปจับกลุ่มกับเพื่อนที่คุณรู้สึกไม่โอเคด้วย พฤติกรรมเช่นว่านี้อาจมีที่มาจากหลายสาเหตุ ให้หาร่องรอยของยาเลย เช่น ถ้าคุณบังเอิญไปเจอ “คลังลับ” กัญชาที่แอบซ่อนไว้ในตอนเอาผ้าไปซัก คุณก็มีหลักฐานแน่นหนาว่าเขาใช้ยา เพราะตัวกัญชานั้นขายตามน้ำหนักและมีราคาแพง เป็นไปได้มากว่าคลังลับของเด็กคนเดียวคงเล็กเอามากๆ ทำให้ง่ายต่อการแอบซ่อนตามซอกต่างๆ   กัญชามักมาในรูปแบบของก้อนพืชสีเขียวหรือเขียวอมน้ำตาลคล้ายกับสมุนไพรออริกาโน่ และมีกลิ่นแรงชนิดระบุได้ชัดเจน   กัญชามักถูกเก็บไว้ในถุงพลาสติกเล็กๆ กระปุกยาพลาสติก ขวดโหล หรือกล่องอื่นๆ ที่พอจะหาได้ มองหาอุปกรณ์พี้ยา. อุปกรณ์อย่างไปป์ เครื่องบด บ้อง ม้วนกระดาษ กิ๊บหนีบปุ๊น ไฟแช็ค และอุปกรณ์เสริมทั้งหลายที่บ่งชี้อย่างชัดเจนถึงการใช้กัญชา  และมักจะเป็นหลักฐานชิ้นสำคัญที่พ่อแม่จะหาพบได้  ดมหากลิ่นกัญชา ถ้าคุณได้กลิ่นกัญชาหรือกลิ่นควันของมัน คุณแน่ใจได้เลยว่ามันอยู่ใกล้ๆ นี่เอง (หรือเพิ่งสูบไปสดๆ ร้อนๆ) กัญชานั้นมีกลิ่นรุนแรงเฉพาะตัว กัญชาสดนั้นมีกลิ่นฉุนที่บางครั้งได้รับการอธิบายว่าคล้ายกับกลิ่นตัวสกังค์แต่เหม็นน้อยกว่าหน่อย สำหรับบางคนกัญชาอาจมีกลิ่นหอมหวลหรืออาจเหมือนขยะจากสวนก็ได้ ควันกัญชานั้นมีกลิ่นออก “สมุนไพร” ที่บางครั้งว่ากันว่าไม่ต่างจากมะเขือเทศสดกับใบชาเผาไหม้ ควันกัญชานั้นบางทีก็ถูกบรรยายว่ามีกลิ่น “หอมหวาน” กว่ากลิ่นควันยาสูบ กลิ่นนั้นมักจะติดอยู่ตามเสื้อผ้า เส้นผม และตามเบาะ กรณีของอาการ “หิวหลังไฮ” หรือรู้สึกอยากอาหารมากขึ้นหลังได้สูบนั้นถูกเชื่อมกับการใช้กัญชามานานแล้ว แต่ในไม่กี่ปีมานี้ งานวิจัยเพิ่งจะทำการพิสูจน์เห็นจริงว่าการใช้กัญชามีแนวโน้มที่จะเพิ่มทั้งความอยากอาหารของผู้สูบและความอร่อยของอาหาร เพราะฉะนั้น หากลูกคุณดูจะมีช่วงเวลาที่อยากอาหารว่างอย่างบ้าคลั่ง สาเหตุอาจมาจากกัญชาก็ได้  โปรดสังเกตว่ากัญชาบางทีก็ทำให้ปากกับลำคอของผู้เสพรู้สึกแห้งหรือคัน ซึ่งทำให้ผู้เสพต้องดื่มน้ำหรือเครื่องดื่มชนิดอื่นเป็นจำนวนมาก  อย่างไรก็ตาม ต้องตระหนักด้วยว่าการที่วัยรุ่นบางคนมีความอยากอาหารเพิ่มขึ้นนั้นเป็นเรื่องปกติ ร่างกายช่วงวัยรุ่นนั้นมีอัตราการเจริญเติบโตสูงมาก ส่งผลให้เด็กคนนั้นทานอาหารมากขึ้น
ตัดสินอารมณ์ของลูกคุณ. มองหาความเปลี่ยนแปลงในพฤติกรรม. เข้าใจสมองของวัยรุ่น. ประเมินความสัมพันธ์. รู้ว่าเมื่อไหร่ถึงควรเป็นกังวล. ดูว่าตาแดง. สังเกตดูอาการง่วงซึม. ดูการประพฤติตัว “พิลึกๆ”. สังเกตภาพยนตร์ที่เลือกดู. สังเกตพฤติกรรมการเข้าสังคมของลูก. มองหาตัวการสำคัญ. เฝ้าสังเกตพฤติกรรมการกินของลูก.
https://www.wikihow.com/Know-if-Your-Teenage-Child-Is-Using-Marijuana https://www.wikihow.com/Know-if-Your-Teenage-Child-Is-Using-Marijuana
Looking for Signs of a Problem Identifying Marijuana Use